(1869) Daer comstu op de werelt mede : Alle bliscap es di diere / Weenen en ̄ screyen es dine maniere / Dat mist en ̄ al dat quaet Dat van dinen live gaet Maecstu onder dijns selfs lijf / So cranc bestu en ̄ so keytijf ! Dijn lichame en es anders met Dan een sac / diet wel besiet / Vulnessen al vol ghetoghen / Al schijnstu scoen voer den oghen .Du best binnen vleesch en ̄ bloet / Dat een corre noch werden moet / Stinckende / vule en ̄ onreyne / Ende der worme spise ghemeyne .Hoe du verhefs den lichame dijn / Nochtan moet emmer vleesch sijn Dat ter werelt quam naect / Van vulre materien ghemaect .